B4-0393/95

Ψήφισμα σχετικά με τις προοπτικές της μελλοντικής εξέλιξης του τομέα της ναυπηγικής

Το Ευρωπαϊκό Κοινοβούλιο,

- έχοντας υπόψη την οδηγία 90/684/ΕΟΚ του Συμβουλίου της 21ης Δεκεμβρίου 1990 σχετικά με τις ενισχύσεις στην ναυπηγία ((ΕΕ L 380 της 31.12.1990, σ. 27.)), όπως τροποποιήθηκε από την οδηγία 94/73/ΕΚ του Συμβουλίου της 19ης Δεκεμβρίου 1994 ((ΕΕ L 351 της 31.12.1994, σ. 10.)),

- έχοντας υπόψη την απόφαση του Συμβουλίου της 19ης Δεκεμβρίου 1994 σχετικά με την σύναψη της συμφωνίας σχετικά με την τήρηση ομαλών συνθηκών ανταγωνισμού στον κλάδο ναυπήγησης και επισκευής εμπορικών πλοίων (COM(94)0460),

- έχοντας υπόψη τις απαντήσεις της Επιτροπής και του Συμβουλίου στις προφορικές ερωτήσεις B4-0153 και 0154/95,

Α. εκτιμώντας ότι κατά τη διάρκεια των 15 τελευταίων ετών η ναυπηγική βιομηχανία της Ευρωπαϊκής Ένωσης κατέβαλε πολύ σημαντικές προσπάθειες για τη μείωση της ικανότητας παραγωγής και ότι, από το 1988, η εφαρμογή της κοινοτικής οδηγίας είχε ως αποτέλεσμα τη σημαντική μείωση των ενισχύσεων στην ναυπηγία στην Ένωση (από 23 σε 9%)[semigr ]

Β. επισημαίνοντας ότι η παλαίωση του παγκοσμίου εμπορικού στόλου αυξάνει τους οικολογικούς και οικονομικούς κινδύνους, και ότι εκ του λόγου αυτού υπάρχει αντικειμενική ανάγκη ανανέωσης των εμπορικών πλοίων,

Γ. θεωρώντας ότι οι ανεπαρκείς όροι ασφαλείας υπό τους οποίους πλέουν κυρίως τα υπό σημαίες ευκαιρίας πλοία έχουν συμβάλει, σε μεγάλο βαθμό, στη συγκάλυψη της ανάγκης αυτής,

Δ. υπενθυμίζοντας ότι, από το 1976, οι εργαζόμενοι στα κοινοτικά ναυπηγεία ναυπήγησης και επισκευής πλοίων μειώθηκαν από 273.000 σε 84.000 άτομα[semigr ]

Ε. εκτιμώντας ότι αυτή η μείωση του δυναμικού είχε ως αποτέλεσμα την σχεδόν εξαφάνιση της βιομηχανίας αυτής σε ορισμένες χώρες της Ένωσης όπως το Ηνωμένο Βασίλειο, η Γαλλία και η Ολλανδία,

ΣΤ. αναλογιζόμενο τις σοβαρές συνέπειες που η αναδιάρθρωση της βιομηχανίας αυτής είχε στην οικονομική και κοινωνική δραστηριότητα σε ορισμένες περιοχές της Ένωσης[semigr ]

Ζ. εκτιμώντας ότι η ΕΕ, η οποία παραμένει μια από τις πλέον ισχυρές εμπορικές δυνάμεις στον κόσμο, οφείλει να διαμορφώσει ναυτιλιακή πολιτική που θα διατηρήσει την επαρκή και ανταγωνιστική παραγωγική ικανότητα στον τομέα της ναυπηγίας[semigr ]

Η. εκτιμώντας ότι η συμφωνία που επικυρώθηκε στα πλαίσια του Οργανισμού για την Οικονομική Συνεργασία και Ανάπτυξη (ΟΟΣΑ) μεταξύ των σημαντικοτέρων εθνών του κόσμου στον τομέα αυτό αποκλείει όλες τις ενισχύσεις στην ναυπήγηση, εκτός των ενισχύσεων για την έρευνα και την ανάπτυξη, και των κοινωνικών ενισχύσεων που συνδέονται με το κλείσιμο των ναυπηγείων και που δεν αφορούν την εξέλιξη της παραγωγικής ικανότητας[semigr ]

Θ. εκτιμώντας ότι νέα βιομηχανικά κράτη όπως η Νότιος Κορέα σκοπεύουν να αυξήσουν περίπου 100% την παραγωγική τους ικανότητα, γεγονός που καθιστά αναγκαία μια ευφυή ρύθμιση, με γνώμονα την αλληλεγγύη, της μελλοντικής παγκόσμιας ζήτησης, στο πλαίσιο διαβουλεύσεων με τα ήδη βιομηχανοποιημένα κράτη,

Ι. εκτιμώντας τις σοβαρές συνέπειες (όπως η μείωση των τιμών, οι απώλειες θέσεων απασχόλησης και ο κίνδυνος εξαφάνισης των ναυπηγείων που λειτουργούν ακόμη) που θα προκαλούσε σε παγκόσμια κλίμακα και σε επίπεδο Ένωσης η ανάπτυξη νέας παραγωγικής ικανότητας σ´ ένα τομέα που υφίσταται ήδη πίεση από την υπερβολική προσφορά σε παγκόσμιο επίπεδο, χωρίς παράλληλα να μπορεί να εκδηλωθεί και αντίστοιχη αυξημένη ζήτηση[semigr ]

1. εκφράζει τη λύπη του για το γεγονός ότι, παρά τις σημαντικές οικονομικές και κοινωνικές συνέπειες της συμφωνίας αυτής, το Συμβούλιο δεν κρίνει σκόπιμο να ζητήσει τη γνώμη του Κοινοβουλίου για το θέμα αυτό[semigr ]

2. καλεί την Επιτροπή και το Συμβούλιο να υποβάλλουν αυτομάτως στο Ευρωπαϊκό Κοινοβούλιο συμφωνίες σχετικές με τη ναυπηγική βιομηχανία σε επίπεδο ΟΟΣΑ[semigr ]

3. υπογραμμίζει, ως προς τούτο, το «δημοκρατικό έλλειμα» της Συνθήκης του Μάαστριχτ όσον αφορά τη συμμετοχή του Κοινοβουλίου στο δημοκρατικό έλεγχο της κοινής εμπορικής πολιτικής, κενό που θα πρέπει οπωσδήποτε να πληρωθεί κατά την προσεχή διακυβερνητική διάσκεψη[semigr ]

4. πιστεύει ότι η συμφωνία στο πλαίσιο του ΟΟΣΑ για τη ναυπηγική βιομηχανία μπορεί να επικυρωθεί μόνον εφόσον η Ευρωπαϊκή Επιτροπή, ως συμβαλλόμενο μέρος, δώσει την ερμηνεία της, προκειμένου να αποφευχθούν νομικά «παράθυρα»[semigr ] σε κάθε περίπτωση η συμφωνία πρέπει να συνεπάγεται ολοκληρωτική δέσμευση εκ μέρους όλων των συμβαλλομένων μερών[semigr ]

5. ζητεί την υποβολή της συμφωνίας στο Κοινοβούλιο για σύμφωνη γνώμη, σύμφωνα με το άρθρο 228, παρ. 3, δεύτερο εδάφιο, της Συνθήκης ΕΚ, δεδομένων των συνεπειών που θα έχει η συμφωνία στο πλαίσιο του ΟΟΣΑ για τη ναυπηγική βιομηχανία στον ανταγωνισμό, την ανταγωνιστικότητα και τον προϋπολογισμό της Ευρωπαϊκής Ένωσης[semigr ]

6. υπενθυμίζει ότι ο σεβασμός από όλες τις παραγωγούς χώρες των αρχών της αλληλεγγύης και της δικαιοσύνης και η επίδειξη πνεύματος διεθνούς υπευθυνότητας συνιστούν απαραίτητη προϋπόθεση για την καθιέρωση δίκαιων και ισόρροπων συνθηκών αγοράς για όλα τα μέρη[semigr ]

7. κρίνει ότι η εφαρμογή της συναφθείσας συμφωνίας στα πλαίσια του ΟΟΣΑ σχετικά με τις ομαλές συνθήκες ανταγωνισμού δεν επέλυσε απόλυτα τα προβλήματα του μέλλοντος της ναυπηγικής στην ΕΕ, δεδομένου ότι δεν αποτρέπει σχέδια αύξησης της παραγωγικής ικανότητας να ζημιώσουν άλλες χώρες και υπογραμμίζει ότι η συμφωνία αυτή θα καταλήξει σε νεκρό γράμμα εάν παρόμοια σχέδια επέκτασης της παραγωγικής ικανότητας δεν συνοδευθούν από κατάλληλα μέτρα για τη ρύθμιση της κάλυψης των αντικειμενικών απαιτήσεων στην παγκόσμια αγορά[semigr ]

8. είναι της γνώμης ότι η Ένωση δεν πρέπει να συμφωνήσει σε επιπλέον μείωση της παραγωγικής της ικανότητας προς όφελος των ανταγωνιστών της[semigr ]

9. κρίνει, αντίθετα, ότι η στρατηγική της Ένωσης θα πρέπει να αποσκοπεί στην ενίσχυση της συνεργασίας προς αμοιβαίο όφελος στον τομέα αυτό, προκειμένου να επωφεληθεί η Ένωση από ενδεχόμενη ανάκαμψη της ζήτησης σε παγκόσμιο επίπεδο[semigr ]

10. ζητεί από την Επιτροπή να επαγρυπνεί όσον αφορά την χρησιμοποίηση από τις τρίτες χώρες που έχουν υπογράψει τη συμφωνία, των έμμεσων ή συγκεκαλυμμένων ενισχύσεων και του κοινωνικού και περιβαλλοντικού ντάμπιγκ που θα μπορούσαν να στρεβλώσουν το διεθνή ανταγωνισμό στον τομέα αυτό, παρακάμπτοντας τους κανόνες της συμφωνίας[semigr ]

11. καλεί επίσης την Επιτροπή να εξακολουθήσει να επαγρυπνεί όσον αφορά τον γενικό σεβασμό της συμφωνίας ΟΟΣΑ, λαμβανομένου υπόψη του γεγονότος ότι τα κοινοτικά ναυπηγεία δεν έχουν στη διάθεσή τους παρά μόνο ένα έτος για να προετοιμαστούν για τη νέα κατάσταση, και να παρατείνει την ισχύ της σημερινής οδηγίας, εφόσον διαπιστώσει ότι η συμφωνία δεν τηρείται από την πλειοψηφία των χωρών που την έχουν υπογράψει[semigr ]

12. εύχεται επίσης η Ένωση να διαδραματίσει ιδιαίτερα ενεργό ρόλο στις ομάδες διαιτησίας που είναι αρμόδιες να εξετάσουν τις ενδεχόμενες διαφορές μεταξύ των μερών[semigr ]

13. ζητεί από την Επιτροπή να προβεί σε λεπτομερή απολογισμό όλων των αντικειμενικών αναγκών ως προς την ανανέωση του εμπορικού στόλου, όλων των μέτρων προστατευτισμού που έχουν χρησιμοποιηθεί, καθώς και των κρατικών ενισχύσεων και όλων των μορφών στήριξης της ναυπηγικής βιομηχανίας που εφαρμόζονται σε τρίτες χώρες και στην Ένωση[semigr ]

14. ζητεί από την Επιτροπή την εκπόνηση μελέτης σχετικά με τις οικονομικές και κοινωνικές συνέπειες της εφαρμογής της συμφωνίας στην Ευρωπαϊκή Ένωση, καθώς και την υποβολή της εν λόγω μελέτης στο Ευρωπαϊκό Κοινοβούλιο πριν από το 1996[semigr ]

15. ζητεί από την Επιτροπή να εφαρμόσει στρατηγική που θα ασκήσει πίεση στις νοτιοκορεατικές αρχές να σεβαστούν τα καθήκοντα της διεθνούς αλληλεγγύης, αποθαρρύντας τους κορεάτες παραγωγούς από του να αυξήσουν την παραγωγική ικανότητα των ναυπηγείων τους και εντάσσοντας το συγκεκριμένο θέμα στο πλαίσιο των διαπραγματεύσεων για τη συμφωνία εμπορίου και συνεργασίας με την Κορέα[semigr ]

16. ζητεί από την Επιτροπή να διαμορφώσει, με τη στήριξη και στενή συνεργασία των εφοπλιστών, των κατασκευαστών, των λιμενικών αρχών, των υπεργολάβων και των κοινωνικών εταίρων, στρατηγική βιομηχανικής συνεργασίας που θα ενισχύει την ανταγωνιστικότητα και τις δυνατότητες συνεργασίας του τομέα μέσω:

α) της εξακρίβωσης των νέων αναγκών και των μελλοντικών εμπορικών αγορών,

β) της οργάνωσης προγραμμάτων έρευνας και ανάπτυξης, προσαρμοσμένων στις μελλοντικές ανάγκες και τις τεχνολογικές δραστηριότητες υψηλού επιπέδου,

γ) της αύξησης των προσπαθειών κατάρτισης σε όλα τα επίπεδα[semigr ]

17. επιμένει ότι θα πρέπει να εγκριθεί το συντομότερο κανονισμός σχετικά με ειδικό κοινωνικό πρόγραμμα της Κοινότητας, καθώς και συνοδευτικά μέτρα υπέρ των εργαζομένων που έμειναν άνεργοι ή πρόκειται να απολυθούν[semigr ]

18. ζητεί από την Επιτροπή να παρουσιάσει στο Συμβούλιο και το Κοινοβούλιο, πριν από τις 30 Σεπτεμβρίου 1995, συγκεκριμένες προτάσεις για την εφαρμογή των αρχών που αναφέρονται στο παρόν ψήφισμα[semigr ]

19. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, τη Γραμματεία του ΟΟΣΑ και τους εκπροσώπους της Ευρωπαϊκής Ένωσης της ναυπηγικής βιομηχανίας.